Valitsus otsustas pikendada 1994. aasta septembris reisiparvlaeval “Estonia” toimunud sõjaliste seadmete veo asjaolude uurimiskomisjoni tegevust.
Komisjonile tehti ülesandeks esitada valitsusele uus aruanne 1. septembriks 2006. a.
Samuti muutis valitsus komisjoni koosseisu, nimetades komisjoni liikmeks Riigikantselei koordinatsioonidirektori Rainer Saksa ja arvates komisjoni koosseisust välja Kristel Siitam-Nyiri. Komisjon koosseisu võetakse ka majandus-ja kommunikatsiooniministeeriumi esindaja.
Lisaks eelpool mainitud isikutele kuuluvad komisjoni kaitsepolitseiameti ja teabeameti peadirektorite poolt nimetatud ametnikud. Komisjoni esimees on riigiprokuratuuri juhtiv riigiprokurör Margus Kurm.
Eile avaldas valitsus ka uurimiskomisjoni aruande.
<#Aruande tekst eesi keeles=http://www.valitsus.ee/brf/doc.php?33229>
<#Aruande tekst inglise keeles=http://www.valitsus.ee/brf/doc.php?33230>